REFERAT FRA STYREMØTE, FF/OSLOMET.

15.10.2018

TILSTEDE: Inger-Lise Neslein, Ismail Hassan, Anne-Catrine Wolden, Bennedichte Olsen, Erik Dahlgren, Eldbjørg Schøn og Trude Eikebrokk. Sistnevnte møtte for Bjørn Ervik som hadde frafall. Frafall hadde også Arve Angen og Mira Aaboen Sletten.

Referent fra dette møtet: Bennedichte Olsen

**SAK 1. IDF. ERIK D ORIENTERTE.**

* **Campus Romerike:** Universitetsstyret anmodes om å gi rektor i oppdrag å ferdigforhandle en fornyet leiekontrakt med Hemfosa Samfunnsbygg a.s. i dagens lokaler på Kjeller.

Kommentarer i styret: Gitt at OsloMet fortsetter på Kjeller, blir det viktig å utvikle Kjeller på en måte som sikrer en levende campus, for så vel ansatte som studenter. Både kontorer og fellesrom må oppdateres. Selv om det er rimelig gode kollektive bussforbindelser, må dagens parkeringsplass opprettholdes.

* **Nedlegging av bachelorstudiet og oppheving av bachelorgraden i regnskap og revisjon.**

Det var usikkert om saken hadde vært oppe på IDF på SAM, men det var ingen grunn til å tro at det vara noen særskilte merknader mot en slik beslutning.

* **Tertialrapport 2. tertial:**

Det vises til en reell innsparing på 48 millioner i fht budsjettet for 2018, noe som kan forklares med underforbruk på driftskostnader som f.eks kjøp av tjenester, reiser og konferanser, og kjøp av utstyr.

Søkertallet for OsloMet noe lavere enn i resten av sektoren. Søkertallet til masterstudier har økt kraftig.

God gjennomstrømming av dr.gradsstudenter.

Andelen førstestillinger øker; målet om 65,1 prosent ble nesten nådd i 2. tertial.

OsloMet har fått gode vurderinger av søknader sendt til Horisont 2020. TKD fått tilslag p 2 søknader.

* **Fordeling av rekrutteringsstillinger:** 5 stipendiater går til LUI innafor yrkesfaglærerutdanning, og 1 stipendiatstilling går til HV innafor sykepleieutdanning.
* **Tildeling av æresdoktorater ved OsloMet:** Styret ved OsloMet skal vedta retningslinjer for hvordan æresdoktarater skal tildeles.
* **Rektors orienteringer:**

1. **Det skal utvikles nye nettsider.**

Kommentar fra styret: Målet må være at nettsidene blir lette å finne fram i, og at en ikke lenger trenger å gå inn vis Google eller andre søkemotorer.

1. **Statsbudsjettet:** OsloMet tildelt en budsjettramme på kr. 2.449 milliarder mot et saldert budsjett i 2018 på kr. 2.356 milliarder. Her skal kort nevnes følgende: Effektiviseringskutt skal fortsette. Regjeringen foreslår total 30 millioner til nye tiltak for yrkesfagene.
2. **Ettårsmarkering for OsloMet.**

Kommentar fra styret: FF bør spørre om tillitsvalgte inviteres.

* Evaluering av SVA.

Kommentar fra styret: Dette er ikke noe FF trenger mene noe om i denne omgang. Jfr tidligere diskusjoner i styret.

* **OsloMets innspill til satsninger utenfor rammen for statsbudsjettet 2020:** Det legges opp til 2 sentrale innspill: Tegnspråkløftet og satsing på helse og velferdsteknologi på Campus Kjeller. Dette er i samsvar med det som tidligere er vedtatt.
* **Utviklingsavtale for OsloMet: a) Nyskapende fag og tjenesteutvikling gjennom tverrfaglighet; b) digitalisering: OsloMet skal være ledende innafor digitaliering; c) OsloMet skal kjennetegnes av arbeidsrelevans; d) fokus skal være på demokratisering av kunnskap.**

Kommentar fra styret: Digititalisering er viktig, men det er stadig nye krav og nye plattformer som ansatte og studenter skal forholde seg til. Viktig at en ikke taper av syne at digitaliseringen skal inngå i en faglig helhet.

* **Grunnopplæring for verneombud og medlemmer av AMU/LAMU:** Det er tale om en e-læring som skal iverksettes og gjennomføres så raskt som mulig Stadige problemer å få arbeidsgiverrepresentanter til å gjennomføre de nødvendige kurs. I tillegg til e-læring skal det legges opp til en samlingsdag. Detaljene i opplegget fortsatt ikke endelig avklart.

**SAK 2. FORSLAG TIL REPRESENTANTSKAPET 16-17. OKTOBER:**

**Forslag til et alternativt budsjett, fra FF/Bergen. Det alternative budsjettet betydde at medlemskontingenten ble frosset for de neste tre årene.**

Kommentarer fra styret: Styret var ikke samstemte i følgende av et slikt alternativt budsjett, men det ble fra Eldbjørg og Erik understreket at det kunne få negative følger for de lokale klubbene. Idet dette referat skrives, er repskapet avsluttet, og hovedstyrets forslag til budsjett ble vedtatt med stemmene fra OsloMet.

**SAK 3. ARBEIDSPROGRAMMET SOM LEGGES FRAM PÅ REPRESENTANTSKAPSMØTET:**

Om FF/OsloMet har forslag, skal disse sendes Eldbjørg. Det kom opp forslag. Ettersom rep.møtet er over idet dette referat skrives, vises det til det arbeidsprogrammet som ble vedtatt og som styret i FF/OsloMet om kort tid blir kjent med.

**SAK 4. HUSKELISTE TIL KOMMENDE LØNNSFORHANDLINGER**:Eldbjørg hadde sendt ut en huskeliste. Denne kompletteres og ferdigstilles før neste gang det skal være lønnsforhandlinger.

**SAK 5. HONORAR FOR KLUBBLEDERE OG ANDRE KNYTTET TIL LØNNSFORHANDLINGENE:**

* Klubbledere som må møte under forhandlingene: kr. 2500
* Klubbleder som deltar i forhandlingene (B. Olsen) kr. 4000

Honoraret til klubblederne og Olsen legges til utbetalingene for 4. kvartal.

* Anne Drag: kr. 10 000
* Erik Døving (som takk for arbeidet i arbeidsplanutvalget): kr. 4000

**SAK 6. EVT.**

Eldbjørg nevnte et forslag om felles OU-seminar med tillitsvalgte fra Universitetet Sør-Øst-Norge. Det foreslåtte tema var overgangen fra høgskole til universitet, og utfordringen for tillitsvalgte. Styret enig i at dette kunne være en gode idé. Eldbjørg følger opp.

Møtet startet 14.30 og ble avsluttet 16.25.

Bennedichte Olsen, 22.10.2018